**Predmet: Ruský jazyk 2**

**Charakteristika vyučovacieho predmetu:**

***Obsahové, časové a organizačné vymedzenie predmetu***

Predmet ruský jazyk sa vyučuje ako druhý cudzí jazyk v 1. až 3. ročníku 3 hodiny týždenne, v 4. ročníku je pridaná 1 hodina týždenne. Na všetky hodiny je trieda rozdelená na skupiny.

Vzdelávanie vedie k osvojeniu si hovorenej a písanej podoby jazyka až po pokročilú úroveň „Spoločného európskeho rámca jazykov“ zodpovedajúcu úrovni B 1. Pomáha získavať záujem o štúdium ruského jazyka, jeho kultúry a histórie. Znalosť ruského jazyka poskytuje jazykový základ pre bežnú komunikáciu v Európe i vo svete, umožňuje prístup k informáciám, väčšiu mobilitu, bližšie osobné kontakty. Napomáha k poznávaniu života a kultúrnych tradícií ruského národa. Prispieva k porozumeniu medzi národmi. Umožňuje porovnávať svetové jazyky s ďalšími slovanskými jazykmi, vymedziť postavenie ruštiny v rámci slovanských jazykov.

Predmet ruský jazyk je úzko spojený s ďalšími predmetmi. V geografii si žiaci prehlbujú svoje znalosti o Rusku, v dejepise si upevnia znalosti týkajúce sa spoločnej histórie Slovákov a Rusov. V literatúre si žiaci rozširujú svoje poznatky o ruskej literatúre, rovnako ako v hudobnej a výtvarnej výchove.

***Začlenenie prierezových tém***

Do predmetu sú integrované tieto prierezové témy:

Osobnostná a sociálna výchova

* Poznávanie a rozvoj vlastnej osobnosti
* Sebaregulácia, organizačné schopnosti a efektívne riešenie problémov
* Sociálna komunikácia
* Morálka všedného dňa
* Spolupráca a súťaž

Výchova k mysleniu v európskych a globálnych súvislostiach

* Globálne problémy, ich príčiny a dôsledky
* Žijeme v Európe
* Vzdelávanie v Európe a vo svete

Multikultúrna výchova

* Psychosociálne aspekty interkulturality
* Vzťah k multilingválnej situácii a k spolupráci medzi ľuďmi z rôzneho kultúrneho prostredia

Environmentálna výchova

* Človek a životné prostredie
* Životné prostredie regiónu a Slovenska

Mediálna výchova

* Mediálne produkty a ich významy
* Účinky mediálnej produkcie a vplyv médií

**Výchovné a vzdelávacie stratégie:**

***Kompetencie k učeniu***

Učiteľ vedie žiakov:

* k pevnému osvojeniu základov hovorenej a písanej podoby jazyka;
* k samostatnému plánovaniu pracovnej činnosti a učeniu;
* k efektívnemu využívaniu rôznych stratégií učenia, k získaniu poznatkov a informácií;
* ku kritickému prístupu k zdrojom informácií;
* k objektívnemu hodnoteniu dosiahnutých výsledkov.

***Kompetencie k riešeniu problémov***

Učiteľ vedie žiakov, aby:

* rozpoznali problém a objasnili jeho podstatu;
* pri riešení problémov uplatňovali vhodné metódy a vopred získané vedomosti, zručnosti a využívali predstavivosť a intuíciu;
* kriticky interpretovali svoje poznatky a vedeli obhájiť svoj názor;
* diskutovali o možných variantoch riešenia problémov, dokázali posúdiť ich riziká a dôsledky.

***Kompetencie komunikatívne***

Učiteľ vedie žiakov:

* ku komunikácii na danú tému na zodpovedajúcej úrovni v hovorenej i písanej forme jasným a zrozumiteľným spôsobom;
* k sústavnému rozširovaniu slovnej zásoby;
* k používaniu odborného jazyka;
* k samostatnej prezentácii vlastnej práce;
* porozumeniu oznámenia rôzneho typu v rôznych komunikačných situáciách a ich správnej interpretácii.

***Kompetencie sociálne a personálne***

Učiteľ vedie žiakov:

* k aktívnej spolupráci pri stanovovaní a dosahovaní spoločných cieľov;
* ku kritickému posudzovaniu fyzických a duševných možností, žiak je potom schopný sebareflexie;
* k vytváraniu a udržiavaniu dobrých medziľudských vzťahov, k úcte, tolerancii a empatii.

***Kompetencie občianske***

Učiteľ vedie žiakov k tomu, aby:

* rešpektovali názory ostatných, ich postoje a hodnoty;
* neohrozovali životné prostredie a nepoškodzovali prírodu;
* premýšľali o súvislostiach medzi svojimi právami, povinnosťami a zodpovednosťou, obhajovali svoje práva rovnako ako práva druhých.

***Kompetencie k podnikavosti***

Učiteľ vedie žiakov:

* k zodpovednému rozhodovaniu o ďalšom vzdelávaní a budúcom profesijnom zameraní;
* k rozvoju osobného a odborného potenciálu;
* k uplatňovaniu vlastnej iniciatívy a tvorivosti;
* k získavaniu informácií o vzdelávaní a pracovných príležitostiach;
* ku kritickému hodnoteniu výsledkov s ohľadom na stanovený cieľ.